Venevakuutus korvaa vahingot, jotka aiheutuvat veneelle ja vesillä liikkumiseen tarvittaville varusteille. Venevakuutuksella suojaat venettäsi paitsi varkauksilta ja ilkivallalta myös myrskyiltä, jotka voivat riistää veneesi laiturista ajelehtimaan. Saat korvausta myös vahingoista, joista olet vastuussa ulkopuolisille. Esimerkiksi vierasvenesatamassa lepuuttaja irtoaa veneestä, ja veneesi naarmuttaa naapuriveneen kylkeä. Tyypillisiä korvattavia vahinkoja sattuu maissa esimerkiksi veneen noston yhteydessä tai puun kaatuessa veneen päälle talvisäilytyspaikalla. Täyskasko korvaa myös vesillä liikkuessa sattuneet törmäys- ja pohjakosketusvahingot sekä uppoamiset.